CELEX: 42020D0014
Language: hu
Date: 2019-12-19 00:00:00
Title: A tagállamok kormányai Tanács keretében ülésező képviselőinek (EU) 2020/14 határozata (2019. december 19.) az Európai Bizottságnak az egyrészről az Európai Unió és tagállamai, másrészről az afrikai, karibi és csendes-óceáni országok és régiók közötti gazdasági partnerségi megállapodások tagállami hatáskörbe tartozó rendelkezéseiről a tagállamok nevében folytatandó tárgyalásokra való felhatalmazásáról

10.1.2020   
               
               
                  HU
               
               
                  Az Európai Unió Hivatalos Lapja
               
               
                  L 6/112
               
            
         A TAGÁLLAMOK KORMÁNYAI TANÁCS KERETÉBEN ÜLÉSEZŐ KÉPVISELŐINEK (EU) 2020/14 HATÁROZATA
         (2019. december 19.)
         az Európai Bizottságnak az egyrészről az Európai Unió és tagállamai, másrészről az afrikai, karibi és csendes-óceáni országok és régiók közötti gazdasági partnerségi megállapodások tagállami hatáskörbe tartozó rendelkezéseiről a tagállamok nevében folytatandó tárgyalásokra való felhatalmazásáról
         AZ EURÓPAI UNIÓ TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
         mivel:
         
                     (1)
                  
                  
                     2002. június 17-én a Tanács felhatalmazta a Bizottságot, hogy gazdasági partnerségi megállapodások megkötésére irányuló tárgyalásokat folytasson az afrikai, karibi és csendes-óceáni(AKCS) országokkal és régiókkal, és irányelveket fogadott el az említett tárgyalásokra vonatkozóan.
                  
               
                     (2)
                  
                  
                     A Bizottságot fel kell hatalmazni arra, hogy a módosított tárgyalási irányelvek alapján a tagállamok nevében tárgyalásokat folytasson az egyrészről az Európai Unió és tagállamai, másrészről az afrikai, karibi és csendes-óceáni országok és régiók közötti gazdasági partnerségi megállapodások tagállami hatáskörbe tartozó rendelkezéseiről,
                  
               ELFOGADTA EZT A HATÁROZATOT:
         
            1. cikk
            
               (1)   A tagállamok kormányainak képviselői felhatalmazzák az Európai Bizottságot, hogy a tagállamok nevében tárgyalásokat folytasson az egyrészről az Európai Unió és tagállamai, másrészről az afrikai, karibi és csendes-óceáni országok és régiók közötti gazdasági partnerségi megállapodásoknak a tagállami hatáskörbe tartozó rendelkezéseiről.
            
            
               (2)   A tárgyalásokat adott esetben az (EU) 2020/13 tanácsi határozat (1) függelékében foglalt tárgyalási irányelvek alapján kell lefolytatni.
            
         
         
            2. cikk
            Az 1. cikk nem érinti a tagállamok azon jövőbeli határozatait, amelyek a hatáskörükbe tartozó kérdések vonatkozásában képviselőik kijelölésével kapcsolatosak.
         
         
            3. cikk
            A tárgyalásokat az AKCS-munkacsoporttal konzultálva kell lefolytatni. Az egyes kereskedelemmel kapcsolatos kérdésekbe be kell vonni a Kereskedelempolitikai Bizottságot.
         
         
            4. cikk
            Ennek a határozatnak a Bizottság címzettje.
         
         
            Kelt Brüsszelben, 2019. december 19-én.
            
               
                  a tagállamok kormányainak képviselői részéről
               
               
                  az elnök
               
               K. MIKKONEN
            
         
         
            (1)  A Tanács (EU) 2020/13 határozata (2019. december 19.) az az afrikai, karibi és csendes-óceáni országokkal és régiókkal kötendő gazdasági partnerségi megállapodások uniós hatáskörbe tartozó vonatkozásairól folytatandó tárgyalásokra vonatkozó tárgyalási irányelvek módosításáról (lásd e Hivatalos Lap 101. oldalát).